b'\n_START_ARTICLE_\nVekoslav Koro\xc5\xa1ec\n_START_SECTION_\n\xc5\xbdivljenjepis\n_START_PARAGRAPH_\nKoro\xc5\xa1ec je leta 1940 diplomiral na elektrotehni\xc4\x8dnem oddelku ljubljanske tehni\xc5\xa1ke fakultete. Prvo slu\xc5\xbebo je dobil v premogovniku Senovo, leta 1941 in 1942 je bil v nem\xc5\xa1kem vojnem ujetni\xc5\xa1tvu, od 1944 dalje pa je sodeloval v NOB. ing. Koro\xc5\xa1ec je leta 1972 prejel plaketo jugoslovanskega komiteja Mednarodne konference za velika elektri\xc4\x8dna omre\xc5\xbeja ter 1982 Vidmarjevo plaketo, ki jo podeljuje Elektroin\xc5\xa1titut Milana Vidmarja.\n_START_SECTION_\nDelo\n_START_PARAGRAPH_\nIng. Koro\xc5\xa1ec je po vojni slu\xc5\xbeboval na vodilnih mestih v elektrogospodarstvu ter bil od 1964 do 1981 direktor Elektoin\xc5\xa1tituta Milan Vidmar v Ljubljani. Od leta 1964 do 1977 je bil \xc4\x8dlan Evropske zveze za proizvodnjo in transport elektri\xc4\x8dne energije. Zaslu\xc5\xbeen je za popolno elektrifikacijo Slovenije, za povezavo njenega omre\xc5\xbeja v elektroenergetski sistem Jugoslavije ter vklju\xc4\x8ditev prek daljnovodov S\xc3\xbcdel v srednjeevropsko elektri\xc4\x8dno omre\xc5\xbeje ter za raz\xc5\xa1iritev Elektroin\xc5\xa1tituta Milan Vidmar in njegove dejavnosti. Napisal je preko 50 strokovnih \xc4\x8dlankov objavljenih tako v doma\xc4\x8dih kot tujih strokovnih revijah.'